कांग्रेस केन्द्रीय सदस्य अर्जुननरसिंह केसीले महासमिति बैठक छल्नका लागि मात्रै दुई महिनाको समय थप्ने काम नेतृत्वबाट भएको बताए । ‘एक महिनापछि हुने महासमिति बैठकमा आलोचना खेप्नुपर्ने डरले मात्रै दुई महिनाको समय बढाइएको हो । अधिवेशन गराउनका लागि होइन’ केसीले भने, ‘महासमिति छलेपछि आफूखुसी तदर्थ समिति बनाउने रणनीतिक योजनाअन्तर्गत यो निर्णय भएको हो । यसमा हाम्रो सहमति छैन ।’
